Եթե կատարողական թերթով բռնագանձում է տարածվել նաև գրավադրված գույքի վրա, որը պարտապանից բացի ունի նաև այլ սեփականատերեր, ապա անկախ մյուս սեփականատերերի պարտավորություններից, գրավով ապահովված պահանջատերը կարող է երկրորդ և յուրաքանչյուր հերթական աճուրդից հետո լոտը չվաճառվելու դեպքում աճուրդի ավարտից հետո` երկու աշխատանքային օրվա ընթացքում, պահանջի դիմաց այն ընդունելու այդ աճուրդի մեկնարկային գնով: Լոտը պահանջատիրոջը չի հանձնվում միայն եթե միևնույն պարտապանի գույքի նկատմամբ առկա են բռնագանձման վերաբերյալ երկու և ավելի կատարողական թերթեր (բացառությամբ պետական տուրքի բռնագանձման): Եթե լոտի մեկնարկային գինը գերազանցում է դատական ակտով որոշված պարտքի չափը, ապա պահանջատերը մինչև պայմանագիր կնքելը և լոտը իրեն հանձնելը պարտավոր է պարտապանին վճարել հանձնվող լոտի մեկնարկային գնի ու դատական ակտով որոշված պարտքի միջև եղած տարբերությունը: